Tamezgunt Tid-ak n Nna Fa mmi d ṭbib tesneḍ, win meqwṛen am ufṛux, isnagar… ur zmireγ ara nek tura ad qqimeγ si lefjar alama fγen-d warrac si likul qṛib d ṭhuṛ akken ad ččeγ ciṭ n lqwet, ad qqaṛeγ am ubaεuc…neγ ma yella yusa-d Muḥd-iw si suq yebbwi-d kra (tmuqel akin akka am akken ad as-d-inni kra n ser ) a mmi nek ttḥemileγ ad ččeγ cci mi akken mazal taṛwiḥt deg-s… ma ifat yuγal s afrijidiṛ dayen d amuṛḍus…dγa a mmi akken ad as-iniγ ahasan a yelli ma yella kra iwejden aqli a ttexcawateγ…meslay i lḥiḍ…ad tbelleγ allen-is d asawen, ala amellal-nni kan ad twaliḍ, ad tezleg aqeṛṛu-s akka (tezleg aqqeṛṛu-s akken illa lǧehd-is..)..haaah! Dγa xas lluẓeγ, a mmi ḥebbu, ad iyitbed tyarist dagi (teswaεd γer tyarsi-s) am win ad iyi-xennqen…as tiniḍ d amtar ara d metreγ ciṭ nni n lqewt…dγa a mmi winna i diyi zedγen ad yinni, ma teččiṭ ad ddmeγ laεmeṛ-im. Akka i diyi-txeddem, teγleb imiṛziγ, tehgleb acaḥuḍ.